《比见愚卿于庐陵出示杨谨仲诗卷中及其弟鲁卿》
宋代·赵蕃

庐陵得交君弟兄，杨子诗中称鲁卿。
问云携琴岳麓行，归期去鲁云秋清。
今晨复见杨子面，为方卓卿近相见。
玉隆阁皂两仙山，游以娱亲趁鲜健。
我时闻之与杨子，啧啧叹息久不已。
我方五斗困尘埃，渠亦栖迟一丘底。
鲁卿卓卿真愈人，枉道儒冠解误身。
异鲁名山倘行遍，卧图好学宗少文。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。